ANC sê Gupta-e-posse moet ondersoek word | Maroela Media
Die ANC het gesê die bewerings rakende die reeks e-posse, wat onder meer tussen lede van die Gupta-familie, hulle vriende en regeringsministers gestuur is, is kommerwekkend en bevraagteken die integriteit van die regering.
"Die ANC beskou hierdie bewerings in 'n baie ernstige lig. Indien dit nie ondersoek word nie, sal dit die integriteit en geloofwaardigheid van die regering in twyfel trek, asook vrae veroorsaak rakende die gebruik van staatshulpbronne om privaat belange te bevorder," het die regerende party in 'n verklaring gesê.
"Sulke sake kan nie toegelaat word om in die openbare domein te sweer nie. Die ANC doen daarom 'n beroep op die regering om dringend vas te stel of die e-posse en die bewerings eg is en om 'n verduideliking te eis van diegene betrokke."
Die party het ook gesê die regering moet onmiddellik die besluit van die ANC se nasionale uitvoerende komitee, om 'n kommissie van ondersoek na bewerings van staatskaping aan te stel, in werking stel.
Hoekom juis nou wakker skrik? Dit ontplof in hul gesigte – hulle moes hom al die naweek gerecall het.
"Geloofwaardigheid en integriteit"?????????????? Ongelooflik dat daar iemand in die ANC is wat aan so iets kan dink.
Die woorde "geloofwaardigheid" en "integriteit" bestaan nie in hierdie korrupte regering se woordeskat nie.
Laat nou die inbreker homself aankla, homself verdedig en homself straf. Kan iemand onafhanklik nie maar die werk doen nie. Wolf is nou die skaapwagter!